Моят въпрос е друг, но пак свързан с етажната собственост. Имаме Професионален домоуправител на 25.03.2020 г. написа съобщение, че ще идва да събира месечните входни такси на 26.03.2020 г. /четвъртък/. И тъй като сега е обявено извънредно положение помолих Домоуправителя да даде възможност да плащам по електронен път и да предостави IBAN сметката си. Има ли право да откаже да предостави такава информация и защо? Също така в последвалата ни кореспонденция с нея се оказа, че не сме били регистрирани в Домовата книга и изкара мен виновна. Кой носи отговорността за това, че не сме били вписани с моя син в Домовата книга?На 26,03,2020 г. беше на етажа, но не пожела нито да ме регистрира в Домовата книга, нито да ми вземе входните такси за месец февруари и март, а съседката на етажа плати и не само тя. Има ли право бившия Домоуправител да събира подписка за изгонването ни от Общинскотто жилище при положение, че не нарушавам Правилата за вътрешния ред. Също така искам да попитам трябва ли да ми се предостави Копие от проведеното Общо събрание, за да видя точно за какво плащам. Имам чувството, че нарочно ми прави въртили и мръсотии, с цел да ни изгонят от Общинското жилище, беше закана от нейна страна.




Нагъл Домоуправител, какви са моите права
=========================================

 

Да, за протокола от общото събрание Ви отговорих в другото Ви запитване – имате право в 7 дневен срок от провеждането на общото събрание да получите протокола от управителя на ЕС.  

Това, което описвате, не е тежко нарушение на правилата на етажната собственост, необходими са множество и системни нарушения, свързани с незаплащане на вноските, на фонд “Ремонти”, вдигане на шум, които са постоянни и системни, като е необходимо да сте получила и писмено предупреждение от управителя на ЕС.




Отговорих накратко на въпросите Ви в другото запитване, но най- общо – домовата книга се попълва от управителя на ЕС, като следва да предоставите Вашите лични данни и на лицето, с което обитавате жилището, в случая сина Ви. Относно изгонването от етажната собственост – въпросната разпоредба от Закона за собствеността касае изгонване на собственик, а не на наемател и е свързана с много тежки нарушения на правилата в етажната собственост, които считам, че не сте извършила.


Поздрави,  

адв. Николина Митова  

0898 303092


